Mindanao State University

## Amlat

Mitátag ya ing **Mindanao State University** lalam ning **Philippine Republic Act 1387** at mitikdo ya king Marawi Lakanbalen 1 ya ing Septiembre 1961. Metung ya kareng universidad a pang-estadu ning Filipinas a maki parasan a magdala king educacion o pamituru kareng myayaliwang maulagang lugal king isla ning Mindanao. Kaybat, meragul ya iti at megi yang sistemang pang-universidad a bibilugan da reng myayaliwang campus (anam a magsarili o autonomous a campus): **[[Mindanao State University - Iligan Institute of Technology|MSU-IIT]] (CHED Center of Excellence in Science and Technology)**, **MSU-General Santos**, **MSU-Sulu**, **MSU-Maguindanao**, **MSU-Naawan**, ampong **MSU-Tawi-Tawi**.

Kareng universidad a pang-estadu ning Filipinas, bukud mung ing MSU ing sasakupan ning kautusan (mandate) a pibuklud-buklud la reng miyayaliwang pamalenan o comunidad a pangcultura king Mindanao king pangkabilugan nang agus ning bye nang pangcultura at pampulitica ning Filipinas. Pagnasan nang daptan iti kapamilatan ning pamamye pamikatagun para king pamituru (educacion) a matas a uri at makabage king kareng kabilyan, para king karelang pansariling pamisaplala (self-development), at pamirake king kabyasnan a tecnical at magamitan king obra para king panyulung nang pangkabyayan (economic development) nign labwad (region). Kapakayan nang kamtan ing karatunan/kapayapan ampong pamisaplalang agyung mantinian (sustainable development) king labwad a **MINSUPALA** (Mindanao-Sulu-Palawan),
mitatag  apusan o standard king kabyasnan king ciencia, alit (arts), tecnologia, at aliwa pang larangan; gawang malagwa ing pamisaplala rang pangkabyayan (economic), pangcultura, pang-sociedad, pampulitica, pang-agricultura ampong pang-industria da reng Muslim ampo reng aliwang lupung a pangcultura, bang miyalalayan ing pamakisanmetung da king comunidad a pambangsa; byayan ya ampong gambulan ing mabandi nang pamanang pangcultura ning labwad, at panatilyan ing kayang dakal a likas a bandi.

## Cursung yampang

Manigobra ya ing MSU-Marawi bang maging manimunang universidad a makababo kareng labwad (supraregional) paras king pamisaplala nang pang-agricultura, pang-ecologia, pang-sociedad, pangkabyayan, at pampulitica ning Mindanao. Kapagnasan nang mitátag centru ning kabyasnan (centers of excellence) king ciencia ampong tecnologia, comerciu, humanidades (pamagaral a pantau), cienciang pang-sociedad, at aliwa pang obra kayawig na niti. 

* Basic Sciences
* Applied Sciences
* Social Sciences
* Arabic Studies
* Inland Fisheries
* Forestry
* Agriculture
* Engineering
* Technology
* Fundamental Science
* Mathematics
* Fisheries

## Sagisag

Metung yang e kilalang talapagaral a malalam belwan king cultura ampong panimanman (vision) ing miglalang king sagisag ning MSU. Deng atlung yata (sinag) mangabaldugan lang Mindanao, Sulu and Palawan (MINSUPALA), deng atlung labwad a ukulan dang silbian o suyuan ning MSU anyang mitátag ya iti. Ing kabaldugan ning sulu king libutad, ing sala, a yang maging daklat o giya da reng memalen king karelang pamanintun king kabyasnan. Den namang asan ampong simbolong “okir” a makapadurut king sulu, pati na reng kule, ilang mangabaldugan king cultura da reng Maranao, a manuknangan makapadurut king MSU.    

## Suglung a palwal
### Oficial a karinan king Aptas (official websites)
* MSU - Main Campus Official website 
* MSU - Iligan Institute of Technology Official website
* Mindanao State University - General Santos City Official website